
Na osnovu člana 48. Statuta Kliničkog centra Univerziteta u Sarajevu („Sl.novine FBiH“ br.73/13), Generalni direktor, d o n o s i

O D L U K U
o poništenju dijela Javnog oglasa

I
Poništava se dio Javnog oglasa broj:55-30-12-10651/26 od 27.03.2026.godine, objavljen u dnevnim novinama „Dnevni avaz“, web stranici KCUS-a, web stranici Zavoda za zapošljavanje KS dana 27.03.2026.godine za prijem radnika na neodređeno vrijeme za potrebe Kliničkog centra Univerziteta u Sarajevu, i to  u dijelu koji se odnosi na radno mjesto: „Samostalni stručni saradnik za planiranje i izradu kalkulacija“ – jedan izvršilac.
II
Ova Odluka stupa na snagu danom donošenja.
O b r a z l o ž e n j e
Klinički centar Univerziteta u Sarajevu je dana 27.03.2026.godine objavio Javni oglas broj:55-30-12-10651/26 od 27.03.2026.godine za prijem radnika u radni odnos na više radnih mjesta, između ostalog i za radno mjesto pod rednim brojem 2.„Samostalni stručni saradnik za planiranje i izradu kalkulacija“.

Komisija za provođenje javnog oglasa izvršila je pregled i ocjenu blagovremenih prijava kandidata te provela postupak u skladu sa odredbama javnog oglasa i važećih internih akata ustanove.

Nakon provedene procedure, Komisija je konstatovala da tri kandidata ispunjavaju formalne uslove propisane javnim oglasom za navedeno radno mjesto. Međutim, nakon cjelokupne ocjene prijavljenih kandidata, njihovih stručnih kompetencija, znanja, sposobnosti i rezultata ostvarenih tokom konkursne procedure, Komisija je zauzela stav da nijedan od kandidata ne zadovoljava u potrebnoj mjeri stručne i profesionalne kriterije neophodne za uspješno obavljanje poslova radnog mjesta „Samostalni stručni saradnik za planiranje i izradu kalkulacija“. Imajući u vidu složenost poslova, odgovornost radnog mjesta i potrebe procesa rada u Službi za plan i analizu, Komisija je ocijenila da nije moguće izvršiti izbor kandidata koji bi garantovao kvalitetno, stručno i efikasno obavljanje poslova predmetnog radnog mjesta. Stoga bi izbor jednog od tri prijavljena kandidata u konkretnom slučaju bio suprotan principu izbora najboljeg kandidata, koji predstavlja osnovni interes poslodavca i preduslov za osiguranje kvalitetnog izvršavanja poslova i zadataka iz nadležnosti ovog radnog mjesta.

Iz navedenih razloga Komisija je predložila da se za predmetno radno mjesto ne izvrši izbor kandidata te dala prijedlog da se javni oglas u tom dijelu poništi.

Postupajući po prijedlogu Komisije, direktor je prethodno donio odluku kojom za navedeno radno mjesto nije izabran nijedan od prijavljenih kandidata. Kako konkursna procedura nije rezultirala izborom kandidata koji ispunjava zahtjeve radnog mjesta i potrebe poslodavca, stečeni su uslovi da se javni oglas za navedeno radno mjesto poništi.

Imajući u vidu navedeno, odlučeno je kao u dispozitivu ove odluke

